Istanbul-Atatürkin kansainvälinen lentoasema

Istanbul-Atatürkin kansainvälinen lentoasema (IATA: ISL, ICAO: LTBA) on Istanbulin entinen päälentoasema. Sen matkustajaliikenne siirtyi uudelle Istanbulin lentoasemalle 6. huhtikuuta 2019. Ennen tätä tasavallan perustajan Kemal Atatürkin mukaan nimetty lentoasema oli yksi maan tärkeimmistä kansainvälisistä lentoasemista. Turkish Airlines käytti lentoasemaa solmukohtana. Myös rahtiliikenne siirtyi uudelle lentoasemalle 5. helmikuuta 2022. Lentoasema sijaitsee Yeşilköyn kaupunginosassa, 24 kilometriä lounaaseen Istanbulin keskustasta. jonne lentoasemalta on suora metroyhteys (M1-linjan lounainen pääteasema: Atatürk Havalimani (airport). Istanbulin kaupunkia palvelee myös toinen kansainvälinen lentoasema, Sabiha Gökçenin kansainvälinen lentoasema. Terrori-isku Atatürkin lentoasemalle tehtiin 28. kesäkuuta 2016 terrori-isku, jossa kolme terroristia hyökkäsi odotushalleihin tulittaen satunnaisesti ihmisiä käsituliasein lähtevien lentojen terminaalissa ja lopuksi räjäyttämällä itsensä saapuvien lentojen terminaalissa kerrosta alempana. Iskussa on kuollut (29. kesäkuuta mennessä) 42 ja haavoittunut 239 henkilöä. Toistaiseksi ei kukaan ole ottanut vastuuta iskusta. Galleria Lähteet Aiheesta muualla Kuvia tai muita tiedostoja aiheesta Istanbul-Atatürkin kansainvälinen lentoasema Wikimedia Commonsissa Lentoaseman kotisivut (Arkistoitu – Internet Archive) (englanniksi) Istanbulin raideliikenteen karttoja (12/2012) (englanniksi) (istanbul-ulasim.com.tr)